ক্রিস ইভানস (অভিনেতা)
২০০০ সালে টেলিভিশন ধারাবাহিক "অপোজিট সেক্স"-এ অভিনয়ের মাধ্যমে ইভানসের কর্মজীবনের সূচনা ঘটে। তারপর তিনি "নট অ্যানাদার টিন মুভি", "সানশাইন", "স্কট পিলগ্রিম ভার্সেস দ্য ওয়ার্ল্ড", "স্নোপিয়ার্সার" ও মুক্তির অপেক্ষায় থাকা "গিফটেড" ইত্যাদি একাধিক চলচ্চিত্রে অভিনয় করেন। ২০১৪ সালে ইভানস "বিফোর উই গো" নামে একটি ড্রামা চলচ্চিত্র পরিচালনা করেন। এটিই ছিল তাঁর পরিচালিত প্রথম ছবি। এই ছবিতে তিনি অভিনয়ও করেন।
ক্রিস ইভানস (অভিনেতা)
২০১১ সালে ইভানস "" ছবিতে মার্ভেল কমিকস চরিত্র ক্যাপ্টেন আমেরিকার ভূমিকায় অভিনয় করেন। সেই বছরই তিনি রোম্যান্টিক-কমেডি চলচ্চিত্র "হোয়াট’স ইয়োর নাম্বার"-এ অ্যানা ফারিসের বিপরীতে অভিনয় করেন। প্রথম দিকে এই ছবিটি চলচ্চিত্রায়ণের সময়সূচি নিয়ে সমস্যা দেখা যায়। কারণ এই ছবিটি এবং "ক্যাপ্টেন আমেরিকা: দ্য ফার্স্ট অ্যাভেঞ্জার" ছবিটির চলচ্চিত্রায়ণের জন্য ২০১০ সালের গ্রীষ্মকালটিকে বেছে নেওয়া হয়েছিল।